**Еўрапейская кінаакадэмія** (англ.: European Film Academy, EFA) была заснавана ў 1988 годзе ў Берліне па ініцыятыве еўрапейскіх кінарэжысёраў для прасоўвання еўрапейскага кінематографа ў свеце. Акадэмія вядома сваёй штогадовай прэміяй.

Гісторыя
--------

Інгмар Бергман, першы прэзідэнт EFA у 1988–96
У 1988 годзе акадэмію пад назвай Еўрапейскае кінематаграфічнае таварыства афіцыйна зарэгістраваў яго першы прэзідэнт, шведскі рэжысёр Інгмар Бергман разам з 40 кінавытворцамі з усёй Еўропы з мэтай садзейнічання ў прасоўванні еўрапейскага кінематаграфічнага мастацтва ва ўсім свеце і для падтрымкі інтарэсаў еўрапейскай кінавытворчасці. Першым старшынёй таварыства быў абраны Вім Вендэрс. Двума гадамі пазней Еўрапейскае кінематаграфічнае таварыства было перайменавана ў Еўрапейскую кінаакадэмію (англ.: European Film Academy, EFA), якая была зарэгістравана як некамерцыйная арганізацыя.

У 1996 годзе Інгмар Бергман перадаў прэзідэнцтва Віму Вендэрсу, а новым старшынёй стаў брытанскі прадзюсар Нік Паўэл. Бягучым старшынёй EFA з’яўляецца польскі кінарэжысёр і сцэнарыст Агнешка Холанд.

Рада
----

На 2017 год Еўрапейская кінаакадэмія мае наступны склад рады: 

* Прэзідэнт: Вім Вендэрс
* Старшыня: Агнешка Холанд
* Намеснікі старшыні: Майк Даўні, Антоніа Саура
* Сябры рады: Фрэнсіс Б’еспфлуг, Àngela Bosch Rius, Раберта Чыкута, Цільдэ Корсі, Хелена Даніэльсан, Ілан Джырард, Angeles Gonzáles-Sinde, Ванэса Хенеман, Хенінг Кам, Лінда Майлс, Рэбэка О’Браен, Ева Пушчынска, Марэк Разенбаўм, Ада Саламон, Іра фон Гінант, Кшыштаф Занусі
* Ганаровыя сябры рады: Бен Кінгслі, Душан Макавееў, Іштван Сабо

Членства ў акадэміі паводле краін
---------------------------------

Да сярэдзіны 1990-ых гадоў колькасць сяброў кінаакадэміі была фіксаваная і складала 99 чалавек. У 1996 годзе было прынята рашэнне адкрыць кінаакадэмію для большай колькасці ўдзельнікаў. Гэта прывяло да таго, што цягам наступных дзесяцігоддзяў колькасць кінаакадэмікаў пастаянна павялічвалася і ўрэшце дасягнула некалькіх тысяч. На 16 студзеня 2018 года сябрамі акадэміі з’яўляюцца 3339 чалавек. Гэта прадстаўнікі наступных краін: 

|  |  |  |
| --- | --- | --- |
| * Сцяг Германіі Германія — 620
* Сцяг Італіі Італія — 267
* Сцяг Вялікабрытаніі Вялікабрытанія — 256
* Сцяг Іспаніі Іспанія — 205
* Сцяг Францыі Францыя — 188
* Сцяг Польшчы Польшча — 163
* Швейцарыя — 160
* Сцяг Даніі Данія  — 143
* Сцяг Нідэрландаў Нідэрланды — 141
* Сцяг Швецыі Швецыя — 125
* Сцяг Аўстрыі Аўстрыя — 103
* Сцяг Бельгіі Бельгія — 82
* Сцяг Фінляндыі Фінляндыя — 75
* Сцяг Грэцыі Грэцыя — 64
* Сцяг Ірландыі Ірландыя — 58
* Сцяг Чэхіі Чэхія — 56
 | * Сцяг Ізраіля Ізраіль — 55
* Сцяг Расіі Расія — 50
* Сцяг Нарвегіі Нарвегія — 49
* Сцяг Венгрыі Венгрыя — 44
* Сцяг Ісландыі Ісландыя — 37
* Сцяг Румыніі Румынія — 32
* Сцяг Харватыі Харватыя  — 32
* Сцяг Сербіі Сербія — 32
* Сцяг Балгарыі Балгарыя — 31
* Сцяг Славеніі Славенія — 27
* Сцяг Турцыі Турцыя — 27
* Сцяг Косава Косава — 22
* Сцяг Украіны Украіна — 21
* Сцяг Люксембурга Люксембург — 20
* Сцяг Босніі і Герцагавіны Боснія і Герцагавіна — 20
* Сцяг Літвы Літва — 19
 | * Сцяг Славакіі Славакія — 19
* Сцяг Партугаліі Партугалія  — 17
* Сцяг Эстоніі Эстонія — 16
* Сцяг Кіпра Кіпр — 14
* Сцяг Латвіі Латвія — 14
* Сцяг Паўночнай Македоніі Паўночная Македонія  — 8
* Сцяг Грузіі Грузія — 7
* Сцяг Беларусі Беларусь — 4
* Сцяг Мальты Мальта — 4
* Сцяг Албаніі Албанія  — 3
* Сцяг Палесціны Палесціна — 2
* Сцяг Чарнагорыі Чарнагорыя  — 2
* Сцяг Арменіі Арменія — 2
* Сцяг Кыргызстана Кыргызстан — 1
* Сцяг Канады Канада — 1
* Сцяг Азербайджана Азербайджан — 1
 |

Сябрамі акадэміі з’яўляюцца чацвёра прадстаўнікоў Беларусі: кінарэжысёры Віктар Аслюк і Віктар Дашук, актрыса Яна Новікава і прадзюсар Вольга Чайкоўская.

Еўрапейская кінапрэмія
----------------------

Заходні тэатр у Берліне быў месцам правядзення першай Еўрапейскай кінапрэміі ў 1988 годзе
Статуэтка Еўрапейскай кінапрэміі
Штогадовая цырымонія ўзнагароджання Еўрапейскай кінапрэміяй (якая да 1996 года насіла назву «*Фелікс*») з’яўляецца галоўным мерапрыемствам, сярод тых, што праводзіць акадэмія. Цырымонія зазвычай адбываецца ў пачатку снежня ў адным з гарадоў Еўропы (часцей за ўсё ў Германіі). Першая цырымонія ўручэння прэміі сімвалічным чынам была праведзена ў Заходнім Берліне 26 лістапада 1988 года. Да ўдзелу дапускаюцца толькі еўрапейскія фільмы, рэжысёры і г.д.

Зноскі
------

1. 1 2  The European Film Academy: History (англ.). Праверана 18 верасня 2017.
2. ↑  The European Film Academy: Staff and Structure (англ.)(недаступная спасылка). Архівавана з першакрыніцы 11 лютага 2016. Праверана 10 верасня 2017.
3. 1 2  The European Film Academy: Members (англ.)(недаступная спасылка). Архівавана з першакрыніцы 15 верасня 2017. Праверана 16 студзеня 2018.
4. ↑  [CMD=perCountry The European Film Academy: Members] (англ.). Праверана 16 студзеня 2018.

Спасылкі
--------

* Афіцыйны сайт Еўрапейскай кінаакадэміі (англ.). Праверана 18 верасня 2017.

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram · YouTube |
| Слоўнікі і энцыклапедыі | Вялікая каталанская · Вялікая нарвежская · Brockhaus |
| Нарматыўны кантроль | GND: 5116275-1 · ISNI: 0000 0001 0067 023X · LCCN: nr96026901 · NKC: pna2008435241 · VIAF: 149737145 |